EPISTOLA CXXIV. A. H. C. H. J. V. B. Z.
Antiquis palatiis meis usque ad fundamenta dirutis, etiam renascens palatium, quod mihi aedificare instituistis, diluvio vestri pene absorptum est. Instamus, ac propriis sumptibus fabricam tanti operis novis artificibus insignimus, ne vestro superventu ad suburbana cogamur demigrare cubilia. Huic tam ingenti negotio adhuc dierum 15 spatium attribuite, vestrumque architectum A. remittite, qui coepta perficiat non meis sumptibus, sicque nos ad perstringendam arcem montemque ab ipsis radicibus convellendum cum totis copiis, si ea voluptas in animo est, exspectate.
[ al., perfringendam]